Title: กฎกระทรวง ฉบับที่ 4 (พ.ศ. 2526) ออกตามความในพระราชบัญญัติควบคุมคุณภาพอาหารสัตว์ พ.ศ. 2525

กฎกระทรวง

กฎกระทรวง
ฉบับที่
๔ (พ.ศ. ๒๕๒๖)
ออกตามความในพระราชบัญญัติควบคุมคุณภาพอาหารสัตว์
พ.ศ.
๒๕๒๕
----------------

                        อาศัยอำนาจตามความในมาตรา
๕ มาตรา ๑๕ และมาตรา ๒๑ และมาตรา ๒๗ 
แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕ รัฐมนตรีว่าการกระทรวงเกษตรและ
สหกรณ์ออกกฎกระทรวงไว้ ดังต่อไปนี้
                        ข้อ
๑ 
ผู้ใดประสงค์จะขอรับใบอนุญาตขายอาหารสัตว์ ให้ยื่นคำขอพร้อมด้วย
หลักฐานตามที่ระบุไว้ในแบบ ค.ส.๓ ท้ายกฎกระทรวงนี้
                        ข้อ
๒ 
เมื่อได้รับคำขอพร้อมด้วยหลักฐานถูกต้องและครบถ้วนตามข้อ ๑ 
ให้ผู้อนุญาตตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วย
เหตุผลให้ผู้ขออนุญาตทรายภายในสี่สิบห้าวันนับแต่วันที่ได้รับคำขอ
                        ในกรณีมีเหตุจำเป็นที่ผู้อนุญาตไม่อาจออกใบอนุญาตหรือยังไม่อาจมีคำสั่ง
ไม่อนุญาตได้ภายในกำหนดเวลาตามวรรคหนึ่ง ให้ขยายเวลาได้อีกไม่เกินสองครั้ง
ครั้งละไม่เกิน
สามสิบวัน
แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อน
สิ้นกำหนดเวลาตามวรรคหนึ่ง หรือตามที่ได้ขยายเวลาไว้นั้น
แล้วแต่กรณี
                        ข้อ
๓  ใบอนุญาตขายอาหารสัตว์ ให้ใช้แบบ
ค.ส.๖ ท้ายกฎกระทรวงนี้
                        ข้อ
๔ 
ผู้รับใบอนุญาตขายอาหารสัตว์ผู้ใดประสงค์จะขอต่ออายุใบอนุญาต 
ให้ยื่นคำขอก่อนใบอนุญาตสิ้นอายุพร้อมด้วยหลักฐานที่ระบุไว้ในแบบ
ค.ส.๙ ท้ายกฎกระทรวงนี้
                        การอนุญาตให้ต่ออายุใบอนุญาตตามวรรคหนึ่ง
จะแสดงไว้ในรายการท้าย
ใบอนุญาตนั้น หรือจะออกใบอนุญาตให้ใหม่ก็ได้
                        ข้อ
๕ 
ผู้รับใบอนุญาตขายอาหารสัตว์ผู้ใดประสงค์จะขอใบแทนใบอนุญาต 
ให้ยื่นคำขอพร้อมด้วยหลักฐานตามที่ระบุไว้ในแบบ ค.ส.๑๒
ท้ายกฎกระทรวงนี้
                        ใบแทนใบอนุญาตขายอาหารสัตว์ให้ใช้แบบ
ค.ส.๖ โดยมีคำว่า "ใบแทน" 
กำกับไว้ที่มุมบนด้านขวาด้วย และให้มีวัน เดือน ปีที่ออกใบแทน
พร้อมทั้งลงชื่อผู้อนุญาตหรือผู้ที่
ได้รับมอบหมายจากผู้อนุญาต
                        ข้อ
๖  การยื่นคำขอตามกฎกระทรวงนี้
ในกรุงเทพมหานคร ให้ยื่น ณ กอง
ควบคุมคุณภาพอาหารสัตว์ กรมปศุสัตว์ ในจังหวัดอื่น ให้ยื่น
ณ สำนักงานปศุสัตว์จังหวัดนั้น ๆ 
หรือสำนักงานปศุสัตว์อำเภอนั้น ๆ หรือ ณ
กองควบคุมคุณภาพอาหารสัตว์ กรมปศุสัตว์

                                                ให้ไว้
ณ วันที่ ๒๐ กันยายน พ.ศ. ๒๕๒๖

ประยุทธ์ ศิริพานิชย์

รัฐมนตรีช่วยว่าการ ฯ ปฏิบัติราชการแทน

รัฐมนตรีว่าการกระทรวงเกษตรและสหกรณ์

+------------------------------------------------------------------------------------------------------+
หมายเหตุ :- 
เหตุผลในการประกาศใช้กฎกระทรวงฉบับนี้ คือ เนื่องจากมาตรา ๑๕ มาตรา ๒๑ 
และมาตรา ๒๗ แห่งพระราชบัญญัติควบคุมคุณภาพอาหารสัตว์ พ.ศ.
๒๕๒๕ บัญญัติว่า การขอ
อนุญาตและการออกใบอนุญาตขายอาหารสัตว์ให้เป็นไปตามหลักเกณฑ์
วิธีการ เงื่อนไข และเวลา
ที่กำหนดในกฎกระทรวง
และการขอต่ออายุใบอนุญาตและการขอใบแทนใบอนุญาตขายอาหาร
สัตว์ ให้เป็นไปตามหลักเกณฑ์ วิธีการ
และเงื่อนไขที่กำหนดในกฎกระทรวง 
จึงจำเป็นต้อง
ออกกฎกระทรวงนี้

[รก.๒๕๒๖/๑๕๒/๓๐พ/๒๓ กันยายน ๒๕๒๖]